CELEX: 52007PC0782
Language: lt
Date: 2007-12-13
Title: Pasiūlymas Tarybos sprendimas dėl Protokolo, kuriuo nustatomos žvejybos galimybės ir finansinis įnašas, numatyti Europos bendrijos ir Mauritanijos Islamo Respublikos žuvininkystės sektoriaus partnerystės susitarime, denonsavimo

Svarbus teisinis pranešimas

|

52007PC0782

Pasiūlymas Tarybos sprendimas dėl Protokolo, kuriuo nustatomos žvejybos galimybės ir finansinis įnašas, numatyti Europos bendrijos ir Mauritanijos Islamo Respublikos žuvininkystės sektoriaus partnerystės susitarime, denonsavimo  /* KOM/2007/0782 galutinis */  

	[pic] | EUROPOS BENDRIJŲ KOMISIJA |Briuselis, 13.12.2007KOM(2007) 782 galutinisPasiūlymasTARYBOS SPRENDIMASdėl Protokolo, kuriuo nustatomos žvejybos galimybės ir finansinis įnašas, numatyti Europos bendrijos ir Mauritanijos Islamo Respublikos žuvininkystės sektoriaus partnerystės susitarime, denonsavimo(pateikta Komisijos)AIŠKINAMASIS MEMORANDUMASNuo 2006 m. rugpjūčio 1 d. dvejų metų laikotarpiui buvo sudarytas Protokolas, kuriuo nustatomos žvejybos galimybės ir finansinis įnašas, numatyti Europos bendrijos ir Mauritanijos Islamo Respublikos žuvininkystės sektoriaus partnerystės susitarime. Vadovaujantis jo 12 straipsniu, jis gali būti savaime pratęstas du kartus dvejų metų laikotarpiui, išskyrus denonsavimo atvejį. Denonsavimas numatytas Protokolo 13 straipsnyje; atitinkama šalis kitai šaliai raštu praneša savo ketinimą denonsuoti protokolą likus ne mažiau kaip šešiems mėnesiams iki pradinio laikotarpio pabaigos arba kiekvieno papildomo laikotarpio pabaigos.Protokole numatytas finansinis įnašas yra 86 000 000 EUR per metus už 11 žvejybos kategorijų žvejybos galimybes, kuriomis gali naudotis dvylika valstybių narių. Šių žvejybos kategorijų panaudojimas nėra optimalus, dauguma kategorijų neišnaudojamos, taip mažinant protokolo ekonominį ir finansinį rentabilumą. Todėl siūloma nebepratęsti protokolo galiojimo ir jį denonsuoti remiantis jo 13 straipsniu, kad būtų galima pradėti naujas derybas su Mauritanija dėl naujojo protokolo, kuriame bus numatytos atitinkamų valstybių narių laivynų poreikius atitinkančios žvejybos galimybės ir atitinkamas finansinis įnašas.Todėl Komisija siūlo, kad Taryba priimtų šį sprendimą.PasiūlymasTARYBOS SPRENDIMASdėl Protokolo, kuriuo nustatomos žvejybos galimybės ir finansinis įnašas, numatyti Europos bendrijos ir Mauritanijos Islamo Respublikos žuvininkystės sektoriaus partnerystės susitarime, denonsavimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalį kartu su 37 straipsniu,atsižvelgdama į Komisijos pasiūlymą,kadangi:(1) Nuo 2006 m. rugpjūčio 1 d. dvejų metų laikotarpiui buvo sudarytas Protokolas, kuriuo nustatomos žvejybos galimybės ir finansinis įnašas, numatyti Europos bendrijos ir Mauritanijos Islamo Respublikos žuvininkystės sektoriaus partnerystės susitarime [1] . Vadovaujantis 12 straipsniu, protokolas gali būti savaime pratęstas du kartus dvejų metų laikotarpiui, išskyrus atvejį, kai viena iš šalių jį denonsuoja.(2) Atsižvelgiant į neoptimalų tame protokole numatytų žvejybos galimybių naudojimą, Bendrija suinteresuota denonsuoti šį protokolą 13 straipsnyje numatytomis sąlygomis ir pradėti konsultacijas su Mauritanijos Islamo Respublika.(3) Kad nuo taip denonsuoto protokolo dienos būtų užtikrinta žvejybos veikla, reikėtų, vadovaujantis Tarybos nurodymais, pradėti naujas derybas dėl protokolo, kuris būtų geriau pritaikytas prie konkrečių valstybių narių laivynų poreikių.NUSPRENDĖ:Vienintelis straipsnisTaryba įgalioja Komisiją Bendrijos vardu denonsuoti minėtą protokolą ir oficialiai pranešti apie šį denonsavimą Mauritanijos Islamo Respublikai.Priimta BriuselyjeTarybos varduPirmininkas [1] 2006 m. lapkričio 30 d. Tarybos reglamentas (EB) Nr. 1801/2006 dėl Europos bendrijos ir Mauritanijos Islamo Respublikos žvejybos partnerystės susitarimo sudarymo, OL L 343/9, 2006 12 8.